ཡིན་ནའང་།ཐེར་མ་འཐག་སྟངས་ཀྱི་ལག་རྩལ་དེ་མྱུར་སྐྱོབ་ལམ་ལྷོངས་བྱུང་བ་ནི་ང་གཅིག་པུས་བྱས་པ་ཞིག་མིན།མཉམ་ལས་ཁང་དཀའ་ངལ་ཆེ་ཤོས་སྐབས་ཏང་དང་སྲིད་གཞུང་གིས་ང་ལ་རོགས་པ་བྱས་བྱུངཞེས་པ་སངས་ཀྱིས་དྲན་གསོ་བྱེད་བཞིན་བཤད།ཁོང་གིས་དེ་དུས་མ་དངུལ་ཤིན་ཏུ་ཁ་ཐང་བར་གྱུར་ནས་མཉམ་ལས་ཁང་མུ་མཐུད་གཉེར་ཐབས་བྲལ་བའི་མཚམས་སུ།སྲིད་གཞུང་གིས་མཉམ་ལས་ཁང་གི་དཀའ་ངལ་ཤེས་ནས་འཕྲལ་མར་རོགས་དངུལ་བཏང་སྟེ་ང་དང་མཉམ་ལས་ཁང་ལ་རོགས་པ་བྱས་བྱུང་།མ་དངུལ་དེར་བརྟེན་ནས་ཁོ་བོ་དང་རྒན་རྒོན་རྣམས་ལ་སེམས་ཤུགས་བསྐྱེད་དེ་སྔོན་མའི་ཐེར་མ་འཐག་པའི་ལས་རིམ་སླར་གསོ་བྱུང་ནས་སྟོངས་ལ་ཁད་ཀྱི་ལག་རྩལ་དེ་མྱུར་སྐྱོབ་ཐུབ་པ་བྱུང་སོང་ཞེས་བཤད།